Daarna het sy die data van die onlangs ingestelde gehalteversekeringsprogram in Yaoundé met roetinegehaltedata van 'n Suid-Afrikaanse radioapteek en 'n ultramoderne radioapteek in Nederland vergelyk. Ekoume sê die aanvanklike status van gehaltebestuur in Kameroen was baie swak vergeleke met dié by die een Suid-Afrikaanse radioapteek wat sy in haar studie bestudeer het.
“Ons het bevind dat die implementering van betreklik eenvoudige, bekostigbare regstellings by die hospitaal in Kameroen 'n duidelike verbetering in die standaard van radiofarmaseutiese praktyk en gehaltebestuur tot gevolg gehad het.
Ná die aanvanklike monitering van luggehalte in die radioapteek is verskeie maatreëls ook ingestel om higiëne in die fasiliteit te verbeter."
“Die aangepaste instrument wat vir die selfoudits gebruik is, behoort ook vir ander Afrika-radioapteke van nut te wees. Ander radioapteke wat in soortgelyke omstandighede funksioneer, kan die metodes in my studie as 'n voorbeeld vir die implementering van goeie radiofarmaseutiese praktyk gebruik."